שיחה:אם בארזים נפלה שלהבת מה יעשו אזובי קיר

message: , לא רק שחיתות, למשל: גם כשענקית תעשייה כלשהי מקצצת במשכורות המנהלים או מפטרת עובדים בשל המיתון במשק, עשויים להשתמש בהקבלה הזו. ביקורת - שיחה 14:02, 16 בספטמבר 2019 (IDT)
replies: text: בהחלט, ביקורת. רק התחלתי...  זו פשוט הדוגמא שהופיעה באיזה מילון.  Tmima5 - שיחה 16:33, 16 בספטמבר 2019 (IDT)
thread_title: בעברית המודרנית

message: בצעתי מספר הפניות, ולאחר מכן שיניתי את שם הערך (ל"איזובי") ככתוב במקור, ואינני יודעת כיצד לבטל חלק מההפניות, או לתקן אותם.  עזרה תוערך. Tmima5 - שיחה 19:52, 16 בספטמבר 2019 (IDT)
replies: text: מה בדיוק צריך לתקן? יוניון ג'ק - שיחה 21:38, 16 בספטמבר 2019 (IDT)
replies: text: :למחוק את ההפניה הזו Tmima5 - שיחה 21:59, 16 בספטמבר 2019 (IDT)
replies: text: ::אני לא רואה סיבה למחוק את ההפנייה הזו. יוניון ג'ק - שיחה 02:24, 19 בספטמבר 2019 (IDT)
replies: text: :::הפלא ופלא! לפעמים אני נאלצת להסכים איתך... נוכחתי לדעת שההפניה יעילה, גם אם נוצרה בטעות. Tmima5 - שיחה 08:12, 19 בספטמבר 2019 (IDT)
replies: text: ::::Tmima5, תיקנתי את שם הערך ל"אזובי קיר", כמקובל, ועכשיו אני רואה (לפי מה שאת כתבת) שאת שינית ל"איזובי". מדוע? אזוב או איזוב, ברבים: אֲזובים, אֲזובי. היו"ד אינה נכונה בצורת הריבוי או הסמיכות ברבים. אלדד • שיחה 23:52, 26 בינואר 2020 (IST)
replies: text: ::::: בכתיב המקורי שבתלמוד כתוב "איזובי". כשמצטטים את המקור צריך להשתמש בכתיב המקורי. השאלה אם בשם הערך להיצמד למקור או לכתיב התקני היום. אפשר כך או כך (לא נראה לי חשוב). העיקר שתהיה הפניה. Ronam20 - שיחה 00:02, 27 בינואר 2020 (IST)
replies: text: ::::::הנה, Ronam20 הקדים אותי. נראה לי שגם שם הערך צריך להיות כבמקור, אלדד. אתה לא חושב? Tmima5 - שיחה 00:07, 27 בינואר 2020 (IST)
replies: text: :::::::אני מאמין שהעיקר שתהיה הפניה. כיום הכתיב התקני הוא אזובי, וכך בכל המילונים שבדקתי (בדקתי במילונים, יותר מאחד, לפני ששיניתי). בכל אופן, בדיעבד, אני מצטער שלא העליתי הצעה לשינוי שם והשארתי את העניין לדיון. היה לי כל כך מובן מאליו שזוהי הצורה התקנית, אזובי, שלאחר בדיקה במספר מילונים - העברתי, בלי לפתוח דיון. אם לדעתך ולדעת Ronam20 בכל זאת עדיף לשנות לכתיב המקורי, לא אתנגד (אם כי דעתי היא ששם הערך אמור להיראות כפי שמקובל בעברית כיום). אלדד • שיחה 00:19, 27 בינואר 2020 (IST)
replies: text: :::::::: כמו שאמרתי, יש צדדים לכאן ולכאן ובשאלת שם הערך אני נמנע (כל עוד הציטוטים עצמם נאמנים למקור). Ronam20 - שיחה 00:24, 27 בינואר 2020 (IST)
replies: text: :::::::::לדעתי, לאחר ש-Ronam20 תיקן את הציטוטים, שם הערך יכול להישאר בעברית התקנית. אלדד • שיחה 00:25, 27 בינואר 2020 (IST)
replies: text: ::::::::::מקבלת. לילה טוב. Tmima5 - שיחה 01:37, 27 בינואר 2020 (IST)
replies: text: :::::::::::תודה רבה, תמימה. חשבתי על זה גם בלילה, ונראה לי שזה יהיה הפתרון העדיף מבחינת כולנו. הכתיב הנכון דהיום הוא "אזובי", ואכן יש לו למעלה מאלפיים היקרויות בחיפוש בגוגל. לכתיב "איזובי הקיר" יש כשלוש מאות היקרויות בלבד. עדיף להנציח במרחבי המרשתת את הכתיב התקני, ולא את הכתיב העתיק, שלא משמש אותנו כיום. אלדד • שיחה 10:06, 27 בינואר 2020 (IST)
replies: text: ::::::::::::אלדד היקר, אם בלילה אתה חושב על אזובי הקיר - מה יגידו ארזי הלבנון?  Tmima5 - שיחה 10:19, 27 בינואר 2020 (IST)
replies: text: :::::::::::::האמת ניתנת להיאמר... שחשבתי עליהם בבוקר... כשהתעוררתי...  אלדד • שיחה 10:26, 27 בינואר 2020 (IST)
thread_title: הפניות יתר

message: נחמדה ככל שתהיה התמונה שצורפה לערך, היא מיותרת, איננה רלוונטית לערך זה, ולא תורמת דבר. יוניון ג'ק - שיחה 12:57, 17 בספטמבר 2019 (IDT)
replies: text: אכן. עדיפה תמונה של "לויתן בחכה הועלה". אם תשיגי, אתמוך גם בתמונת אילוסטרציה, לתקופה מוגבלת כמובן. ביקורת - שיחה 13:02, 17 בספטמבר 2019 (IDT)
replies: text: :צר לי, ביקורת, אבל אני עדיין מחפשת את החכה שכנראה נפלה בנחל השוטף, או אולי אפילו בשלולית עם דגי הרקק .  Tmima5 - שיחה 13:40, 17 בספטמבר 2019 (IDT)
replies: text: ::יוניון ג'ק, בפתגם שנעזר בפיוט על גובהו של ארז, נחמד להביא ארז גבוה, לצורך המחשה  בוטנית ופיוטית כאחד. כפי שכבר הבחין ביקורת, קשה לי קצת להביא המחשה לדוגמאות האחרות.  בכל מקרה, מחיקה בוטה, ללא כל הצדקה, של תמונה, או פרק שלם מערך של עורך/ת ותיק/ה, מבלי להדיין איתו בדף השיחה, גובלת בעזות מצח, שלא לומר חוצפה, גם אם "נפגעו" מי מאנשי שלומך. (קל מאוד להבחין את מה השתדלת לטשטש). שיהיה לכולנו בהצלחה! Tmima5 - שיחה 13:55, 17 בספטמבר 2019 (IDT)
replies: text: :::את מתכוונת לבוטנית מן הסתם, כך או כך הארז הזה מכוער למרות ש"נתלה באילן גדול"... אם תמונה שתהיה יפה. ביקורת - שיחה 15:21, 17 בספטמבר 2019 (IDT)
replies: text: ::::הטענה שהתמונה הוסרה ללא הצדקה היא טענה שקרית. ומה ש"ניסיתי לטשטש" לכאורה היה רכילות פוליטית צהבהבה, שמקומה הראוי הוא אולי בעיתונות החרדית, אבל בטח לא באנציקלופדיה, מאחר ואיננה אובייקטיבית/ניטראלית. יוניון ג'ק - שיחה 15:41, 17 בספטמבר 2019 (IDT)
replies: text: :::::מאותה סיבה שהורדת פעם את תמונת כד היין העתיק בפתגם: "אל תסתכל בקנקן אלא במה שיש בו" בלי להתייעץ אתי?  וה"רכילות הצהובה" היא עובדה שמתחוללת עד עכשיו בתקשורת, ואין שום סיבה להתעלם ממנה, כשם שלא מתעלמים מרכילויות אחרות שכובשות את הרשת. כתבתי על כך ברגישות הראוייה.

text: :::::אני לא צריך להתייעץ איתך על כל עריכה שאני עושה. גם את תמונת כד היין יש להוריד. ולגבי הרכילות הצהובה - מקומה לא בויקיפדיה. הדברים שנכתבו לא היו ניטראליים/אובייקטיביים. יוניון ג'ק - שיחה 02:27, 19 בספטמבר 2019 (IDT)
ואשר לאיכות התמונה, ביקורת, אני אשמח אם מישהו ימצא תמונה יותר יפה של ארז לתלות אותה על קיר הערך, בלי להיתלות על אף אילן גבוה.  וזו כמובן לא יכולה להיות של לוייתן בחכה  על אף שלמדתי בוטניקה בשיעור זואולוגיה בבית הספר לבנות בבני ברק, אני עדיין מבדילה בין ארז ללווייתן, והפתגם עוסק בארזים. Tmima5 - שיחה 16:17, 17 בספטמבר 2019 (IDT)

text: והערה לשניכם: הוספתי ערך מבוקש לוויקיפדיה על פתגם מהמקורות שנמצא בשימוש גדול אצל דוברי העברית מזה דורות. במהלך יום אחד נצפו כ-200 קוראים. אינני צריכה להגיד לאיש מכם איזו עבודה נדרשת מהוויקיפד לצורך הכנת ערך ראוי. אף תודה לא נשמעה מאיש, אלא רק מחיקות חד צדדיות ודיון מכובד האם הארז בתמונה יפה ומתאים, אם לאו. קצת פרופורציה, רבותי. Tmima5 - שיחה 16:38, 17 בספטמבר 2019 (IDT)
replies: text: :מה דעתך על התמונה הזו על גבול הציור, וגם ממחישה את אבדן הסיכוי של האיזובים לשרוד את התופת. ביקורת - שיחה 16:49, 17 בספטמבר 2019 (IDT)
replies: text: ::הייתה יכולה להתאים יפה לולי היו לה שני חסרונות: 1. אלו לא ארזים מקומיים, והפתגם הרי נכתב על ארז ארץ ישראלי.  2. השריפה היזומה בSierra National Forest כל כך לא דומה למה שקורה אצלנו, שהייתי מפקפקת להעלות את התמונה. לשיקולך. Tmima5 - שיחה 17:21, 17 בספטמבר 2019 (IDT)
replies: text: :::איזה ארצישראלי? נכתב בבבל. ביקורת - שיחה 22:43, 17 בספטמבר 2019 (IDT)
replies: text: ::::נו? ואת איזה טקסט מאמץ, מנתח, מפרש ומתפלפל עליו, התלמוד הבבלי? את המשנה הארצישראלית, אם אינני טועה... בכל מקרה, מכיוון שתמונת הארז המסכן של בן גוריון לא נעמה לחוש האסטתי שלך, ביקורת, וגם אני לא ממש התלהבתי ממנה, הוסר הארז ובאה תבנית של הפתגם, כיאה לערך על פתגם. מי שיפגוש בשבילי ישראל ארז רם קומה, יפה תואר ומראה - מוזמן לצלם אותו, ונוסיף אותו לערך, כדי להמחיש ולקשט, ותבוא עליו/ה הברכה Tmima5 - שיחה 08:31, 19 בספטמבר 2019 (IDT)
replies: text: :::::הכל הולך בסוף לארץ ישראל... ומי שלא בא לארץ ישראל? ארץ ישראל תבוא אליו! ("עתידה ארץ ישראל שתתפשט"), בקיצר: עזבי אותך מפרופוגנדה ציונית (וארז הוא סימבול לבנוני בכלל).  תבנית הפתגם היא רעיון מעולה. ביקורת - שיחה 10:32, 19 בספטמבר 2019 (IDT)
thread_title:  תמונה מיותרת 

message: היי,
שימו לב שיש טעות במשפט הבא:
בנחל שוטף נפלה חכה — מה יעשו מי גבים [שלוליות]?
במקום המילה "חכה" צריך להיות "חרבה". כלומר בנחל שוטף נפלה חרבה (=יובש) אז מה יעשו מי גבים? 
הטעות כנראה היא כיוון שבמשפט שלפני כתובה המילה חכה.
בברכה. 89.138.35.200 21:46, 9 במרץ 2020 (IST)
replies: text: בכתבי היד של התלמוד שבידינו כתוב "חכה" ולא "חרבה", אז ההשערה שהזכרת מעניינת, אבל חסרת סימוכין. Ronam20 - שיחה 22:00, 9 במרץ 2020 (IST)
replies: text: :אני משערת שבמקור זו אכן הייתה המילה הנכונה [חרבה], כי היא זו שמתאימה על פי ההקשר, אבל אנחנו חייבים לצטט את הגרסא שבידינו.  ואכן, גם האקדמיה ללשון העברית מביאה אפשרות של נוסח נוסף. Tmima5 - שיחה 22:21, 9 במרץ 2020 (IST)
replies: text: :: בתלמוד יש המשך: "חס ושלום דנפלה חכה ושלהבת בצדיקי", מוזכרות רק "חכה" ו"שלהבת" ולא מוזכר פריט שלישי. אז אם ההשערה נכונה, אז הטעות נגררת ומשפיעה לא רק על המשפט הבודד. ניתן להזכיר את ההשערה בערך, אם יובאו מקורות להשערה (מעבר לפוסט בפייסבוק או בבלוג כלשהו). Ronam20 - שיחה 22:40, 9 במרץ 2020 (IST)
replies: text: ::: בכתב יד מינכן 140 (אין לי עדיין פרטים עליו) באתר פרוייקט פרדיברג שמשווה נוסחאות של כתבי יד, כתוב כך: "אמ' ליה אמינא בארזים נפלה שלהבת מה יעשו אזובי קיר לויתן בחכה העלה מה יעשו דגי הרקק בנחל שוטף נפלה חרבה מה יעשו גבים קטנים". אפשר להוסיף זאת בהערה. Tmima5 - שיחה 11:27, 10 במרץ 2020 (IST)
replies: text: ::::וכאן, בעמוד 18, מוצאים פרטים על כתב היד מינכן 140. Tmima5 - שיחה 11:36, 10 במרץ 2020 (IST)

text: מעניין, האמת היא שבעבר ניסיתי לבדוק איך מופיע בכתב יד מינכן דרך אתר הספרייה הלאומית, אבל התצוגה שם נכשלה. אם אכן מופיע כך בכתב יד חשוב, אז אפשר גם לציין בערך Ronam20 - שיחה 12:40, 10 במרץ 2020 (IST)
replies: text: :הוספתי, כי באמת המילה "חרבה" משפצת את המשל. ותודה לאלמוני שהניע את כל הדיון הזה מלכתחילה. Tmima5 - שיחה 13:21, 10 במרץ 2020 (IST)
replies: text: ::Ronam20, אכן,  לא נלך לרב על "דג רקק"  Tmima5 - שיחה 11:56, 23 ביולי 2020 (IDT)
thread_title:  משוב מ-9 במרץ 2020 

message: בוקר טוב, דוד שי. אני מציעה להחזיר את השיבוש הידוע "מה יגידו" לפתיח. רובו המוחלט של הציבור הישראלי מכיר ושר את השיר: "מה יגיידו, מה יגייידו" ומאמין שזה הציטוט המדוייק. זו הסיבה שציינתי את השיבוש כבר בפתיח, כדי להבהיר מיד שאין טעות בשם הערך. שבוע טוב! Tmima5 - שיחה 07:47, 30 באפריל 2023 (IDT)
replies: text: הוספתי בפתיח קישור לפרק השיבושים, אני מקווה שתסתפקי בכך. דוד שי - שיחה 08:03, 30 באפריל 2023 (IDT)
replies: text: : Tmima5 - שיחה 08:37, 30 באפריל 2023 (IDT)
thread_title: מה יגידו